ai4bharat/Pralekha huggingface dataset:
நிதி அமைச்சகம்
மத்திய நேர்முக வரிகள் வாரியம் , மத்திய சிறு குறு நடுத்தர தொழில் துறை அமைச்சகம் புரிந்துணர்வு ஒப்பந்தத்தில் கையெழுத்திட்டன.
மத்திய நேர்முக வரிகள் வாரியம்  யும், மத்திய சிறு, குறு, நடுத்தரத் தொழில் அமைச்சகமும், சி பி டி டி-யின் தரவுகளை அமைச்சகத்துடன் பகிர்ந்து கொள்வது குறித்து முறையான புரிந்துணர்வு ஒப்பந்தம் ஒன்றில் இன்று கையெழுத்திட்டனர். இந்த ஒப்பந்தத்தில் சி பி டி டி -யின் வருமானவரி கணினி அமைப்பு முதன்மைத் தலைமை இயக்குநர் திருமதி. அனு ஜே சிங்; சிறு, குறு, நடுத்தரத் தொழில் அமைச்சகத்தின் கூடுதல் செயலரும், மேம்பாட்டு ஆணையருமான திரு. தேவேந்திர குமார் சிங் ஆகியோர் கையெழுத்திட்டனர்.
வருமான வரி தாக்கல் தொடர்பாக சில தரவுகள் வருமான வரித்துறையிடமிருந்து எம் எஸ் எம் இ அமைச்சகத்திற்கு பகிர்ந்து கொள்வதற்கு இந்த ஒப்பந்தம் வகை செய்கிறது. இவ்வாறு பெறப்படும் தரவுகளின் அடிப்படையில் எம்எஸ்எம்இ அமைச்சகம், எம்எஸ்எம்இ அமைச்சகத்தால் 26/06/2020 அன்று வெளியிடப்பட்ட அறிவிக்கை எண் எஸ் ஓ 2119 E படி தொழில் நிறுவனங்களை, குறு, சிறு, நடுத்தரத் தொழில் பிரிவுகள் என பிரிக்க முடியும்.
இந்த ஒப்பந்தம் கையெழுத்திடப்பட்ட நாளிலிருந்து அமலுக்கு வரும். தரவுகள் பரிமாறிக் கொள்ளப்படும் நடைமுறைகளுக்காக இரண்டு அமைப்புகள் சார்பிலும் மைய அலுவலர்கள், மாற்று மைய அலுவலர்கள் நியமிக்கப்படுவார்கள்.
சிபிடிடி, எம்எஸ்எம்இ ஆகியவற்றுக்கிடையே ஒத்துழைப்பும் ஒருங்கிணைப்பும் நிலவும் ஒரு புதிய சகாப்தத்தின் தொடக்கமாக இந்த ஒப்பந்தம் அமைகிறது
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2047ஆம் ஆண்டு இந்தியா சுதந்திரம் அடைந்து 100 ஆண்டுகள் நிறைவைக் கொண்டாடும் போது இளம் ஐஏஎஸ் அதிகாரிகளுக்கு அவர்களது பொறுப்பை மத்திய அமைச்சர் டாக்டர் ஜிதேந்திர சிங் நினைவுபடுத்தினார்
மத்திய அரசின் உதவிச் செயலர்களாக மூன்று மாதங்கள் பணிபுரிந்து, அந்தந்த மாநிலப் பணியாளர்களுக்குச் செல்வதற்கு முன்பாக, 2020 ஆம் ஆண்டின் இளம் ஐஏஎஸ் அதிகாரிகளிடம் உரையாற்றிய மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளி துறை இணையமைச்சர் டாக்டர் ஜித்தேந்திர சிங், இந்தியா 2047ல் சுதந்திரத்தின் 100 ஆண்டு நிறைவைக் கொண்டாடும் போது அவர்களின் கடமையை நினைவுபடுத்தி, வயது சாதகமாக இருப்பதால், அவர்களுக்கு மட்டுமே அந்த வாய்ப்பும், சலுகையும் கிடைக்கும் என்றார்.
அரசாங்கத்தை குடிமக்களை மையப்படுத்துவதற்கு, தேசிய நிர்வாகத்தில் அர்த்தமுள்ள பரிமாற்றங்கள் மற்றும் திட்டவட்டமான முன்னேற்றங்களைக் கொண்டுவருவதற்கு தொழில்நுட்பத்தைப் பயன்படுத்துவது முக்கியம் என்று டாக்டர் ஜிதேந்திர சிங் கூறினார். இன்றைய குடிமகன், கொள்கை உருவாக்கம் மற்றும் கொள்கை அமலாக்கம் போன்ற செயல்களில் குரல் கொடுக்க விரும்புவதாக அவர் கூறினார்.
மத்திய அமைச்சகங்கள்/துறைகளில் உதவிச் செயலர்களின் கட்டாயப் பணியின் முன்முயற்சி, 2015 ஆம் ஆண்டில் பிரதமர் நரேந்திர மோடியின் உத்தரவின் பேரில் அறிமுகப்படுத்தப்பட்ட ஒரு பெரிய பரிசோதனையாகும் என்று கூறிய டாக்டர் ஜிதேந்திர சிங், இது இந்திய அரசாங்கத்தின் நலனுக்காக மிகவும் சிறப்பாக செயல்படுத்தப்படுகிறது என்றார். இந்திய அரசின் பல்வேறு அமைச்சகங்கள்/துறைகளில் உள்ள பல்வேறு முதன்மைத் திட்டங்களை மேம்படுத்துவதற்காக உதவிச் செயலர்கள் தங்கள் கருத்துக்களையும், ஆலோசனைகளையும் வழங்குவார்கள் என்று அவர் கூறினார். இது அவர்களின் திறன் மற்றும் திறமையை வெளிப்படுத்துவதற்கான வாய்ப்பை மட்டுமல்லாமல், பிரதமரின் முன் விளக்கமளிக்கும் வாய்ப்பையும் வழங்குகிறது என்று தெரிவித்தார். ,
175 அதிகாரிகள் கொண்ட இந்த குழுவில் 108 பொறியியல் பின்னணி கொண்ட அதிகாரிகள் உள்ளனர் மற்றும் மருத்துவம், மேலாண்மை, சட்டம் மற்றும் கலைகளில் பின்னணி கொண்ட பல அதிகாரிகளும் இணைந்துள்ளனர். இடைத்தரகர்கள் மற்றும் கசிவுகளை முற்றிலுமாக அகற்றி, அமைச்சகங்கள் / துறைகள் எவ்வாறு புதுமைகளை உருவாக்கலாம், புதிய யோசனைகளைப் பயன்படுத்தலாம், உயர் தரமான சேவைகளை மக்களுக்கு நேரடியாக வழங்கலாம் என்பதற்கு அவர்கள் தங்கள் கல்விப் பின்னணியைப் பயன்படுத்தினால் அது மிகவும் பாராட்டத்தக்கது என்று டாக்டர் ஜிதேந்திர சிங் கூறினார்.
நிர்வாகம் மற்றும் நிர்வாகத்தில் இருந்து குடிமக்களின் எதிர்பார்ப்புகள் மற்றும் அபிலாஷைகள் அதிகரித்து வருவதால், தகவல் தொழில்நுட்பம், இணையம், மொபைல் தொழில்நுட்பம், செயற்கை நுண்ணறிவு, இயந்திர கற்றல் போன்றவை, மக்களின் வாழ்வில் வியத்தகு மாற்றங்களை கொண்டு வர முடியும் என்று அமைச்சர் தெரிவித்தார். மக்களுடன் நேரடி தொடர்பை ஏற்படுத்த நிர்வாகத்திற்கு உதவ முடிவதுடன். தொழில்நுட்பத்தை திறம்பட பயன்படுத்துவதன் மூலம் குடிமக்கள் சேவைகளில் தேவையான முன்னேற்றம் மற்றும் அவை தொடர்பான குறைகளை விரைவாக தீர்க்க முடியும் என்றார் அவர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://www.pib.gov.in/PressReleasePage.aspx?PRID=1842207
கலாசாரத்துறை அமைச்சகம்
‘வந்தே பாரதம்’ சிக்னேச்சர் டியூன் வெளியிடப்பட்டது
ஆசாதி கா அம்ரித் மஹோத்சவின் கீழ் கொண்டாட்டத்தில், "ஏகம் பாரதம்" என்று பெயரிடப்பட்ட சர்வதேச தாய்மொழி தின நிகழ்வுடன் கலாச்சார மாலை நிகழ்ச்சியும் 22 பிப்ரவரி 2022 அன்று டெல்லியில் உள்ள இந்திரா காந்தி தேசிய காலை மையத்தில் கலாச்சார அமைச்சகத்தால் நடத்தப்பட்டது. கிராமி விருது வென்ற ரிக்கி கேஜ் மற்றும் ஆஸ்கார் போட்டியாளர் பிக்ரம் கோஷ் ஆகியோரால் இசையமைக்கப்பட்ட "வந்தே பாரதம்" கான கையெழுத்து இசை, கலாசாரம் மற்றும் வெளிவிவகார இணை அமைச்சர் திருமதி. மீனகாசி லேகியினால் வெளியிடப்பட்டது . தொடர்ந்து இந்தக் கலைஞர்களின் இசை நிகழ்ச்சி நடைபெற்றது.
‘வந்தே பாரதம்’ பாடல் வந்தே பாரதம் நிகழ்ச்சிக்காக தயாரிக்கப்பட்டது, 2022 தேசிய குடியரசு தின நிகழ்விற்காக புது தில்லி ராஜ்பாத்தில் வழங்கப்பட்டது.
கலாச்சாரத் துறைச் செயலாளர் ஸ்ரீ கோவிந்த் மோகன், கிராமி விருது பெற்ற ரிக்கி கேஜ் மற்றும் தபேலா மேஸ்ட்ரோ பிக்ரம் கோஷ் ஆகியோர் நிகழ்ச்சியில் கலந்து கொண்டனர்.
வந்தே பாரதம் பாடலின் இசையமைப்பாளர்களான ரிக்கி கேஜ் மற்றும் பிக்ரம் கோஷ் ஆகியோரின் கண்கவர் நேரடி நிகழ்ச்சிகள் அனைவரையும் மயக்கத்தில் ஆழ்த்தியது.
இந்நிகழ்வில் உரையாற்றிய திருமதி மீனாட்சி லேகி காலங்காலமாக நமது கலாச்சாரத்தைப் பாதுகாக்க உதவிய இந்தியக் கலாச்சாரத்தின் மகத்தான குருக்களுக்கு அஞ்சலி செலுத்தினார். நமது கலாச்சாரம் நமது பாரம்பரியம், அதை முன்னெடுத்துச் செல்ல இளைஞர்களை ஊக்குவிக்க வேண்டும் என்று ஸ்ரீமதி மீனகாஷி லேகி கூறினார்.
வந்தே பாரதம் பாடலின் செழுமையைப் பாராட்டிய ஸ்ரீமதி மீனகாசி லேகி, நாட்டு மக்களை சுதந்திரத்திற்காகப் போராடத் தூண்டிய வந்தே மாதரத்தின் உணர்வை இது நமக்கு நினைவூட்டுகிறது என்றார். நமது முன்னோர்கள் சுதந்திர இந்தியாவை கனவு கண்டது போல், வரும் 25 ஆண்டுகளில் புதிய இந்தியாவை உருவாக்க வேண்டும் என்று கனவு காண வேண்டும். சுதந்திரத்தின் 75 ஆண்டுகளை நினைவுகூரும் வகையில் ஆசாதி கா அம்ரித் மஹோத்சவ் கொண்டாடுகிறோம் என்று அமைச்சர் கூறினார்.
நிகழ்வில் உரையாற்றிய ஸ்ரீ கோவிந்த் மோகன், வந்தே பாரதம், நிருத்ய உத்சவ் வெற்றியானது அந்த 480 இளம் கலைஞர்கள் மற்றும் 4 இசையமைப்பாளர்களைச் சாரும் என்கிறார்.
ரிக்கி கேஜ் மற்றும் பிக்ரம் கோஷ் ஆகிய இரு இசைக்கலைஞர்களும், இந்திய மரபுகளை அடிப்படையாகக் கொண்ட வந்தே பாரதத்திற்கு இசையமைத்திருப்பது தங்களுக்கு கிடைத்த பெருமை என்று கூறினார்கள்.
2022 குடியரசு தின நிகழ்வின் போது முன்னுதாரணமான முயற்சிகளை அங்கீகரிக்கும் வகையில் பாதுகாப்பு அமைச்சகம் சிறப்பு கோப்பையை கலாச்சார அமைச்சகத்திடம் ஒப்படைத்தது.
மினி உணவுத் திருவிழாவில் நாடு முழுவதிலும் இருந்து சுவையான உணவுகளுடன் அழகிய மாலை நிகழ்ச்சி நிறைவு பெற்றது.
சுகாதாரம் மற்றும் குடும்ப நலத்துறை அமைச்சகம்
29.35 கோடி கொவிட் தடுப்பூசி டோஸ்கள்: மாநிலங்களுக்கும், யூனியன் பிரதேசங்களுக்கும் வழங்கப்பட்டது
மத்திய அரசு இதுவரை, 29.35 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
2.14 கோடிக்கும் அதிகமான  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
இன்று காலை 8 மணி வரையிலான தரவுகளின் அடிப்படையில், மொத்தம் 27,20,14,523 டோஸ் தடுப்பூசி  பயன்படுத்தப்பட்டுள்ளது.
நாடு தழுவிய தடுப்பூசித் திட்டத்தின் ஒரு பகுதியாக, அடுத்த மூன்று நாட்களில் கூடுதலாக 33,80,590 தடுப்பூசி டோஸ்களை, மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1729304
இளைஞர் நலன் மற்றும் விளையாட்டு அமைச்சகம்
நேரு யுவ கேந்திரா, தேசிய சமூக நலப்பணித்திட்ட ஆர்வலர்கள் மூலம் தற்சார்பு இந்தியா குறித்த விழிப்புணர்வை மாநிலங்கள் ஏற்படுத்த வேண்டும் என திரு. கிரண் ரிஜிஜூ வலியுறுத்தல்; ஒலிம்பிக் பெருமையை நோக்கிய ஒரு மாநிலம், ஒரு விளையாட்டு கொள்கையை மாநிலங்கள் ஏற்க வேண்டும்
மத்திய இளைஞர் நலன் மற்றும் விளையாட்டு துறை அமைச்சர் திரு. கிரண் ரிஜிஜூ இன்று காணொளிக் காட்சி மூலம் 18 மாநிலங்கள் மற்றும் யூனியன் பிரதேசங்களின் அமைச்சர்கள் மற்றும் மூத்த அதிகாரிகளைச் சந்தித்தார். கோவிட்-19 தொற்றுக்குப் பிந்தைய காலத்தில் விளையாட்டுக்களை மீண்டும் தொடங்குவது பற்றிய வழிமுறைகளை மாநிலங்கள் மற்றும் யூனியன் பிரதேசங்கள் பகிர்ந்து கொள்வதற்கான இரண்டு நாள் மாநாட்டின் ஒரு பகுதியாக இந்தக் கூட்டம் நடைபெற்றது. மாநில அளவில் பல்வேறு திட்டங்களை மேம்படுத்துவதற்கு நேரு யுவ கேந்திரா சங்கதன் மற்றும் நாட்டு நலப்பணித் திட்ட ஆர்வலர்களை ஈடுபடுத்துவது பற்றி இதில் விவாதிக்கப்பட்டது.
இக்கூட்டத்தில் உரையாற்றிய திரு. ரிஜிஜூ, “கோவிட்-19 காலத்தில் சிவில் நிர்வாகத்துடன் சேர்ந்து நேரு யுவ கேந்திரா சங்கதன் மற்றும் நாட்டு நலப்பணித் திட்ட ஆர்வலர்கள் மெச்சத்தக்க வகையில் செயல்பட்டுள்ளனர். தற்போது, 75 லட்சம் ஆர்வலர்கள் உள்ளனர். தளர்வு-2 காலத்தில் அதனை ஒரு கோடியாக அதிகரிக்க நாங்கள் திட்டமிட்டோம். தற்சார்பு இந்தியா இயக்கத்தை பிரதமர் ஏற்கனவே அறிவித்துள்ளார். நாட்டில் விழிப்பை ஏற்படுத்த, விவசாயிகள், சிறு வணிகர்கள் மற்றும் இதர பிரிவினர் என சமுதாயத்தின் அனைத்துப் பிரிவினர் இடையே தற்சார்பின் மூலம் கிடைக்கும் பலன்கள் குறித்த விழிப்புணர்வை நமது ஆர்வலர்கள் உருவாக்குவார்கள். இந்த ஆர்வலர்களை ஈடுபடுத்தி ,அவர்கள் சிறப்பாகப் பணியாற்ற ஆதரவளிக்க வேண்டும் என நான் மாநிலங்களைக் கேட்டுக்கொள்கிறேன். மத்திய அரசின் குறைவான தலையீட்டுடன், அவர்கள் மாவட்ட நிர்வாகத்துடன் நேரடியாக பணியாற்றுவார்கள்’’, என்று கூறினார்.
விவாதிக்கப்பட்ட சுருக்கமான நிகழ்ச்சி நிரல் அம்சங்களில், பங்கேற்ற மாநிலப் பிரதிநிதிகளில் பெரும்பாலோர் கீழ்மட்டத்தில் விளையாட்டுக்களை மேம்படுத்தவும், அனைத்து மாநிலங்களிலும் ஒலிம்பிக் அளவிலான பயிற்சி ஏற்படுத்தவும், அமைச்சகம் எடுத்துள்ள நடவடிக்கைகளைப் பாராட்டினர். ஒவ்வொரு மாநிலத்திலும் ஒரு கேலோ இந்தியா மாநிலச் சிறப்பு மையத்தை அமைப்பது, ஒரு மாநிலம் ஒரு விளையாட்டு கொள்கை ஆகியவற்றில் மாநிலங்கள் தங்கள் ஆர்வத்தை வெளிப்படுத்தின. ஒவ்வொரு மாநிலத்திலும் வலுவாக உள்ள பாரம்பரிய விளையாட்டு ஒன்றை மேம்படுத்துவது குறித்து அதிகாரிகள் ஆர்வம் காட்டினர்.
கட்டுடல் இந்தியா இயக்கம் தொடர்பாக மாநிலங்களின் பங்கேற்பு நடவடிக்கைகள் ஊக்கமளிப்பதாக உள்ளது என அமைச்சர் கூறினார். இந்தியா முழுவதும் கட்டுடல் இந்தியா பள்ளிகளாக 2.5 லட்சத்துக்கும் அதிகமான பள்ளிகள் பதிவு செய்துள்ளன. “உடல் தகுதியை இளைஞர்களின் வாழ்க்கை நெறியாகக் கடைப்பிடிக்கும் வகையில், மாநிலங்கள் மற்றும் யூனியன் பிரதேசங்கள் , தங்கள் அனைத்து பள்ளிகளையும் இந்த இயக்கத்தில் தீவிரமாகப் பங்கேற்கும்படி செய்ய வேண்டும் என நான் கேட்டுக்கொள்கிறேன்’’ என அமைச்சர் மேலும் தெரிவித்தார்.
(Visitor Counter : 147
சுகாதாரம் மற்றும் குடும்ப நலத்துறை அமைச்சகம்
உலகின் மாபெரும் தடுப்பூசித் திட்டம் : மொத்த கொவிட் தடுப்பூசியின் எண்ணிக்கை 13 கோடியைக் கடந்தது
கொவிட்-19 தொற்றுக்கு எதிரான உலகின் மாபெரும் தடுப்பூசி போடும் திட்டத்தின் கீழ், இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 13 கோடியைக் கடந்துள்ளது.
இன்று காலை 7 மணி வரை, 19,01,413 முகாம்களில் 13,01,19,310 பயனாளிகளுக்கு, கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் சுமார் 29 லட்சம் டோஸ்கள் போடப்பட்டுள்ளன.
95-வது நாளான நேற்று , நாடு முழுவதும் 29,90,197 பேருக்குத் தடுப்பூசி செலுத்தப்பட்டது.
கடந்த 24 மணி நேரத்தில் 2,95,041 பேர் புதிதாகப் பாதிக்கப்பட்டுள்ளனர்.
தமிழ்நாடு, மகாராஷ்டிரா, உத்தரப் பிரதேசம், தில்லி, கர்நாடகா, கேரளா, சத்திஸ்கர், மத்தியப் பிரதேசம், குஜராத், ராஜஸ்தான் ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 76.32 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 62,097 பேரும், உத்தரப் பிரதேசத்தில் 29,574 பேரும், தில்லியில் 28,395 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 21,57,538 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 13.82 சதவீதமாகும்.
நாட்டில் குணமடைந்தவர்களின் எண்ணிக்கை 1,32,76,039 ஆக  இன்று பதிவாகியுள்ளது. கடந்த 24 மணி நேரத்தில் 1,67,457 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 2,023 பேர் உயிரிழந்துள்ளனர். தேசிய உயிரிழப்பு விகிதம் 1.17 சதவீதமாகக் குறைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713188
இந்திய போட்டிகள் ஆணையம்
குறைந்த அபராத அம்சங்கள் மற்றும் இந்திய போட்டி ஆணையம் புனே மாநகராட்சி டெண்டர் மோசடியை வெளிக்கொண்டு வந்தது
திடக்கழிவு மேலாண்மை பதப்படுத்துதல் திட்ட வடிவமைப்பு, விநியோகம், நிறுவுதல், செயல்பாடு பராமரிப்பு பணிகளுக்காக புனே மாநகராட்சி நிர்வாகம் அழைப்பு விடுத்த டெண்டரின் போது ஏலத்தில் மோசடி செய்ததாக ஆறு நிறுவனங்களுக்கு அபராதம் விதித்து இந்திய போட்டி ஆணையம் இறுதி உத்தரவை பிறப்பித்துள்ளது. ஃபார்ட்டிஃபைடு செக்யூரிட்டி சொல்யூஷன்ஸ், இகோமேன் என்விரோ சொல்யூஷன்ஸ் பிரைவேட் லிமிடெட், லாஸ் கிரீன் இந்தியா பிரைவேட் லிமிடெட், சஞ்சய் ஏஜென்சீஸ், மகாலட்சுமி ஸ்டீல்ஸ், மற்றும் ரகுநாத் இண்டஸ்ட்ரீஸ் பிரைவேட் லிமிடெட் ஆகியவை அந்த நிறுவனங்களாகும். இந்திய கார்ப்பரேஷன் ஆணையம் , வரன்முறைகள் 2009 ஆகியவற்றுடன் இணைத்து படிக்கப்படும் போட்டி சட்டம் 2002ல் உள்ள அம்சங்களின் கீழ் மகாலக்ஷ்மி, லாஸ் கிரீன், சஞ்சய் ஏஜென்சீஸ் மற்றும் இகோமேன் ஆகிய நிறுவனங்களுக்கான தண்டனையை இந்திய போட்டி ஆணையம் குறைத்துள்ளது.
இந்த நிறுவனங்களின் மீது நாகரிக் சேத்னா மன்ச் என்ற அமைப்பு சட்டத்தின் 19 பிரிவின் கீழ் அளித்த தகவல் அடிப்படையில் வழக்கு தொடரப்பட்டது. விசாரணையின் போது இந்த ஆறு நிறுவனங்களும் குறைந்த அபராதம் விதிக்குமாறு இந்திய போட்டி ஆணையத்தை அணுகின.
அறிவியல் மற்றும் தொழில்நுட்பத்துறை
அறிவு, படைப்பாற்றல் மற்றும் கண்டுபிடிப்பு பொருளாதாரத்தால் உந்தப்பட்ட அதிக மக்கள்தொகை கொண்ட சந்தையாக தொடர்ந்து பிரிக்ஸ் உலகளாவிய முக்கியத்துவத்தைக் கொண்டிருக்க வேண்டும்- டாக்டர் ஜிதேந்திர சிங்.
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், பிரிக்ஸ் அறிவு, படைப்பாற்றல் மற்றும் கண்டுபிடிப்பு பொருளாதாரத்தால் உந்தப்பட்ட அதிக மக்கள்தொகை கொண்ட சந்தையாக உலகளாவிய முக்கியத்துவத்தை தொடர்ந்து தக்க வைத்திருக்க வேண்டும் என்று கூறினார்.
தென்னாப்பிரிக்காவின் கோபெர்ஹாவில் நடைபெற்ற 11 வது பிரிக்ஸ் எஸ்.டி.ஐ  அமைச்சர்கள் கூட்டத்தில் "எஸ்.டி.ஐ முன்னுரிமைகள் மற்றும் கொள்கைகள் புதுப்பிப்புகள்" குறித்த மெய்நிகர் ஊடகம் மூலம் உரையாற்றிய டாக்டர் ஜிதேந்திர சிங், உள்ளூர் பொருளாதாரங்களுக்கு ஏற்ற கூட்டு அறிவியல் மற்றும் தொழில்நுட்பம் தீர்வுகள் மூலம் பிராந்திய அறிவியல்-ஆராய்ச்சி சவால்களை அடையாளம் காணவும் ஆராயவும் இந்த குழு ஒத்துழைக்க முடியும் என்றார்.
சுகாதாரம், விவசாயம், நீர், கடல் அறிவியல், புதுப்பிக்கத்தக்க எரிசக்தி, உயிரி தொழில்நுட்பம், மேம்பட்ட டிஜிட்டல் தொழில்நுட்பங்கள் மற்றும் சுற்றுச்சூழல் போன்ற துறைகளில் அறிவியல் மற்றும் தொழில்நுட்ப ஒத்துழைப்பை விரிவுபடுத்த டிஜிட்டல் மற்றும் தொழில்நுட்ப கருவிகள் உள்ளிட்ட புதுமையான மற்றும் உள்ளடக்கிய தீர்வுகளை உருவாக்குவதில் பிரிக்ஸ் முயற்சிகளுக்கு இந்தியா ஆதரவளிக்கும். நிலையான வளர்ச்சியை ஊக்குவிப்பதற்கும், அனைவருக்கும் உலகளாவிய பொதுப் பொருட்களுக்கான சமமான அணுகலை எளிதாக்குவதற்கும் இந்தியா ஆதரவளிக்கும் என்று டாக்டர் ஜிதேந்திர சிங் கூறினார். அறிவியல், தொழில்நுட்பம் மற்றும் புத்தாக்கத் துறையில் பிரிக்ஸ் ஒத்துழைப்பை மேம்படுத்த இந்தியா நெருக்கமாக பணியாற்ற எதிர்பார்க்கிறது என்று அவர் கூறினார்.
"ஜெய் ஜவான், ஜெய் கிசான், ஜெய் விக்யான் மற்றும் ஜெய் அனுசந்தன்" ஆகிய தலைப்புகளில் பிரதமர் திரு நரேந்திர மோடி வலியுறுத்திய மந்திரத்தின்படி, உலக அளவில் ஆராய்ச்சி மற்றும் கண்டுபிடிப்பு நிலப்பரப்பில் தனது தடத்தை நிலைநிறுத்த இந்தியா சீராக முன்னேறி வருகிறது என்று டாக்டர் ஜிதேந்திர சிங் கூறினார். இது மகத்தான வெற்றிக்கு வழிவகுத்துள்ளது. உலகளாவிய கண்டுபிடிப்பு குறியீட்டெண்  2022 இன் படி, 2015 ஆம் ஆண்டில் 81வதுஇடத்தில் இருந்த இந்தியா இப்போது 40வதுஇடத்திற்கு முன்னேறியுள்ளது. என்.எஸ்.எஃப் தரவுத்தளத்தின்படி அறிவியல் வெளியீடுகளின் எண்ணிக்கையின் அடிப்படையில் இந்தியா முதல் 3 நாடுகளில் ஒன்றாக உள்ளது என அமைச்சர் கூறினார்.
மோடி அமைச்சரவையால் அங்கீகரிக்கப்பட்ட தேசிய ஆராய்ச்சி அறக்கட்டளை அறிவியல் ஆராய்ச்சிக்கு சமமாக நிதியளிப்பதையும், அதிக தனியார் பங்கேற்பு இருப்பதையும் உறுதி செய்யும் என்று டாக்டர் ஜிதேந்திர சிங் கூறினார். இதற்காக என்.ஆர்.எஃப் நிறுவனங்களை ஆய்வு மற்றும் மேம்படுத்துதல் துறையில் முதலீடு செய்ய தூண்ட வேண்டும். நாங்கள் ஒரு தனித்துவமான பொது மற்றும் தனியார் கூட்டாண்மை  நிறுவனத்தைத் திட்டமிட்டுள்ளோம், இதற்காக ரூ .36,000 கோடி ஆராய்ச்சி நிதி தனியார் துறையிலிருந்து வருகிறது, பெரும்பாலும் தொழில்துறையிலிருந்து வருகிறது, அதே நேரத்தில் தொழில்துறையின் அதிக பங்கேற்பை உறுதி செய்வதற்காக அரசாங்கம் இதற்காக ரூ .14,000 கோடியை ஒதுக்கும் என்று அமைச்சர் தெரிவித்தார்.
சமூக நிதி மற்றும் அதிகாரமளித்தல் அமைச்சகம்
சர்வதேச மாற்றுத் திறனாளிகள் தினத்தை முன்னிட்டு மாற்றுத் திறனாளிகளுக்கு அதிகாரமளிப்பதற்கான தேசிய விருது 2017ஐ குடியரசுத் தலைவர் வழங்குவார்.
சர்வதேச மாற்றுத் திறனாளிகள் தினத்தை முன்னிட்டு மத்திய சமூக நீதி மற்றும் அதிகாரமளித்தல் துறை அமைச்சகத்தின் கீழ் இயங்கும் மாற்று திறனாளிகளுக்கு அதிகாரமளீக்கும் துறை ஏற்பாடு செய்துள்ள நிகழ்ச்சியில் குடியரசுத் தலைவர் திரு. ராம் நாத் கோவிந்த் மாற்றுத் திறனாளிகளுக்கு அதிகாரமளிப்பதற்கான தேசிய விருது 2017ஐ வழங்குவார். இந்த நிகழ்ச்சி புது தில்லியில் உள்ள விஞ்ஞான் பவனில் டிசம்பர் 3, 2017 அன்று நடைபெறும். மத்திய சமூக நீதி மற்றும் அதிகாரமளித்தல் துறை அமைச்சர் திரு. தாவர்சந்த் கேலாட், மத்திய சமூக நீதி மற்றும் அதிகாரமளித்தல் துறை இணை அமைச்சர்கள் திரு. கிருஷ்ணன் பால் குர்ஜார் மற்றும் திரு. ராம் தாஸ் அத்வாலே ஆகியோரும் இந்த நிகழ்ச்சியில் பங்கேற்பர்.
மாற்றுத் திறனாளிகளுக்கு அதிகாரமளிப்பதில் பல்வேறு பணிகள் மற்றும் சிறந்த சாதனைகள் புரிந்த தனிநபர்கள், நிறுவனங்கள், அமைப்புகள், மாநிலங்கள்/மாவட்டங்களுக்கு மத்திய மாற்று திறனாளிகளுக்கு அதிகாரமளிக்கும் துறை சர்வதேச மாற்றுத் திறனாளிகள் தினத்தன்று விருது அளிக்கிறது. இந்த விருதுகள் கீழ்கண்ட 14 பிரிவுகளில் வழங்கப்படும்.
- சிறந்த மாற்று திறனாளி பணியாளர்/ சுயதொழில் புரிவோர்.
-  சிறந்த முதலாளிகள் மற்றும்  சிறந்த வேலை வாய்ப்பு அதிகாரி அல்லது முகமை
- மாற்றுத் திறனாளிகளுக்கு அதிகாரமளிப்பதற்காக பணிபுரியும் சிறந்த  தனி நபர் மற்றும்  நிறுவனம்
- முன் மாதிரியாகச் செயல்படுவோர்
- மாற்றுத் திறனாளிகளின் வாழ்க்கையை மேம்படுத்துவதற்கான சிறந்த தயாரிப்புகள் அல்லது புது முயற்சிகள் அல்லது பயனுறு ஆராய்ச்சி
- மாற்றுத் திறனாளிகளுக்கு தடையில்லா வாழ்க்கை சூழ்நிலையை உருவாக்குவதில் செய்யப்பட்ட தலை சிறந்த பணி
- மறுவாழ்வுச் சேவைகள் வழங்கலில் சிறந்து விளங்கும் மாவட்டம்
- தேசிய மாற்றுதிறனாளிகள் கூட்டமைப்பு மேம்பாட்டு நிறுவனத்தின் திட்டங்களை ஒழுங்குபடுத்தும் சிறந்த மாநில முகமைகள்
- சிறந்த படைப்பாற்றல் பணி புரிந்த வயது வந்த மாற்று திறனாளி
- சிறந்த படைப்பாற்றல் பணி புரிந்த மாற்று திறனாளி குழந்தை
- சிறந்த பிரெய்லி அச்சகம்
- எளிதில் "அணுகக்கூடிய" சிறந்த வலைத்தளம்
- மாற்றுத் திறனாளிகளுக்கு அதிகாரமளித்தலை ஊக்குவிக்கும் சிறந்த மாநிலம்
- சிறந்த மாற்று திறனாளி விளையாட்டு வீரர் / வீராங்கனை.
மேலுள்ள 14 பிரிவுகளில் 13 பிரிவுகளுக்கு 984 விண்ணப்பங்கள் குறிப்பிட்ட நேரத்தில் பெறப்பட்டது. மத்திய மாற்று திறனாளிகளுக்கு அதிகாரமளிக்கும் துறையால் அமைக்கப்பட்ட நான்கு மீளாய்வு குழுக்கள் இந்த விண்ணப்பங்களை பரிசீலித்து தங்களது பரிந்துரைகளை சமர்பித்தன. இந்த பரிந்துரைகளைக் கருத்தில் கொண்டு தேசியத் தேர்வுக் குழு நவம்பர் 10 மற்றும் 16 ஆம் தேதி சந்தித்து 52 தனி நபர்கள்/நிறுவனங்கள் பெயரை விருதுக்காக பரிந்துரைத்துள்ளது.
ரெயில்வே அமைச்சகம்
கொரோனா முடக்க காலத்தில் 4621 ஷ்ரமிக் சிறப்பு ரயில்கள் : மத்திய அமைச்சர் பியூஷ் கோயல் தகவல்
மக்களவையில் எழுத்துபூர்வமாக தாக்கல் செய்த பதிலில் ரயில்வே அமைச்சர் திரு.பியூஷ் கோயல் கூறியதாவது:
ரயில் சேவைகள், படிப்படியாக சிறப்பு ரயில்களாக தொடங்கப்பட்டன.
i) 15 இணை ராஜ்தானி ரயில்கள் கடந்த மே 12ம் தேதி முதல் தொடங்கப்பட்டன.
 கடந்த ஜூன் 1ம் தேதி முதல் 100 இணை சிறப்பு ரயில்கள் தொடங்கப்பட்டன.
 43 இணை சிறப்பு ரயில்கள் கடந்த 12ம் தேதி முதல் தொடங்கப்பட்டன.
 705 புறநகர் ரயில் சேவைகள் மேற்கு மற்றும் மத்திய ரயில்வேயில் கடந்த ஜூன் 15ம் தேதி முதல் தொடங்கப்பட்டன.
 மாநிலங்கள் ஒருங்கிணைப்புடன் விநாயகர் சதுர்த்தி, ஐஐடி, நீட் , என்டிஏ தேர்வுகளுக்கு கூடுதல் சிறப்பு ரயில்கள் இயக்கப்பட்டன.
இந்திய ரயில்வேயில் சூரிய மின்சக்தி உற்பத்தி மையங்கள் மற்றும் காற்று மின்சக்தி மையங்கள் அமைக்க நடவடிக்கை எடுக்கப்பட்டுள்ளன. 102.8 மெகாவாட் திறனுள்ள மேற்கூரை சூரிய மின்சக்தி நிலையங்கள் தொடங்கப்பட்டன.
4.7 மெகா வாட் திறனுள்ள சூரிய மின்சக்தி நிலையம் நிலப் பகுதியில் தொடங்கப்பட்டன. சட்டீஸ்கரில் 50 மெகா வாட் சூரிய மின்சக்தி நிலையம் அமைக்கும் பணி நடந்து வருகிறது. 103.4 மெகா வாட் காற்றாலை மின் சக்தி நிலையங்கள் அமைக்கப்பட்டுள்ளன.
கொரோனா முடக்க காலத்தில் வெளி மாநிலங்களில் சிக்கிய புலம் பெயர் தொழிலாளர்களை அழைத்து வர 01.05.2020 முதல் ஆகஸ்ட் 31ம் தேதி வரை 4621 ஷ்ரமிக் சிறப்பு ரயில்கள் மாநில அரசுகளின் வேண்டுகோள்படி இயக்கப்பட்டன.
மொத்த அகல பாதையின் தூரம் 63,631 கி.மீ. கடந்த ஏப்ரல் 1ம் தேதி வரை 39,866 கி.மீ தூரம் ரயில் பாதை மின்மயமாக்கப்பட்டுள்ளது.
ரயில்வே துறைக்கு 2030ம் ஆண்டு வரை ரூ.50 லட்சம் கோடி முதலீடு தேவைப்படுகிறது. இதற்காக பொதுத்துறை மற்றும் தனியார் துறை பங்களிப்புடன் சில நடவடிக்கைகளே மேற்கொள்ள திட்டமிடப்பட்டு வருகிறது. தேர்ந்தெடுக்கப்பட்ட வழித்தடங்களில், உலக தரத்தில் நவீன ரயில்களை தனியார் பங்களிப்புடன் இயக்க முயற்சி மேற்கொள்ளப்பட்டுள்ளது. 109 இடங்களுக்கு பொதுத்துறை மற்றும் தனியார் பங்களிப்புடன் ரயில்களை இயக்குவதற்கான வேண்டுகோள் கடந்த ஜூலை 1ம் தேதி விடுக்கப்பட்டது.
கொரோனா கால நெருக்கடியை சமாளிக்க, இந்திய ரயில் 5231 ஏ.சி அல்லாத ரயில் பெட்டிகளை, தற்காலிக கோவிட் தனிமை பெட்டிகளாக மாற்றியது.
கிஷான் ரயில் திட்டம் மூலம், வேளாண்துறை அமைச்சகத்துடன் ஆலோசனை செய்து காய்கறிகள் மற்றும் பழங்கள் மற்றும் பூக்களை கொண்டு செல்ல மகாராஷ்டிரா, பீகார், ஆந்திரா, கர்நாடகா, தில்லி ஆகிய இடங்களில் கிஷான் ரயில்கள் இயக்கப்படுகின்றன குறிப்பிட்டுள்ளார்.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் : https://pib.gov.in/PressReleasePage.aspx?PRID=1655125
--------
(Visitor Counter : 91
பிரதமர் அலுவலகம்
சுவாமி சித்பவானந்தாவின் பகவத் கீதையின் மின்னணு பதிப்பை 2021 மார்ச் 11-ஆம் தேதி பிரதமர் வெளியிடுகிறார்
சுவாமி சித்பவானந்தாவின் பகவத் கீதையின் மின்னணு புத்தக பதிப்பை 2021 மார்ச் 11-ஆம் தேதி  காலை 10:25 மணிக்கு காணொலி காட்சி வாயிலாக பிரதமர் திரு நரேந்திர மோடி வெளியிட்டு உரையாற்றுவார்.
சுவாமி சித்பவானந்தாவின் பகவத் கீதையின் 5 லட்சம் பிரதிகள் விற்பனையானதைக் குறிக்கும் வகையில் இந்த நிகழ்ச்சிக்கு ஏற்பாடு செய்யப்பட்டுள்ளது.
சுவாமி சித்பவானந்தா, தமிழ்நாட்டின் திருச்சிராப்பள்ளியில் உள்ள திருப்பராய்த்துறையில் ஸ்ரீ ராமகிருஷ்ண தபோவனம் ஆசிரமத்தின் நிறுவனர் ஆவார்.
186 புத்தகங்களையும், பல்வேறு பிரிவுகளில் இலக்கியப் படைப்புகளையும் அவர் இயற்றியுள்ளார்.
கீதை பற்றிய அவரது அறிவார்ந்த படைப்பு இந்த தலைப்பில் மிக விரிவான புத்தகங்களுள் ஒன்றாகும்.
அவரது வர்ணனையுடனான கீதையின் தமிழ் பதிப்பு கடந்த 1951-லும், அதைத்தொடர்ந்து ஆங்கில பதிப்பு 1965-லும் வெளியானது.
அவற்றின் மொழிப்பெயர்ப்பு தெலுங்கு, ஒரியா, ஜெர்மன், ஜப்பானிய மொழிகளில் அவரது பக்தர்களால் மேற்கொள்ளப்பட்டுள்ளன.
மத்திய அமைச்சரவை
மும்பையில் உள்ள பங்குகள் பரிவர்த்தனை மேல்முறையீட்டு நடுவர் மன்றத்தில் தொழில்நுட்ப உறுப்பினர் பதவியை உருவாக்க அமைச்சரவை ஒப்புதல்
மும்பையில் உள்ள பங்குகள் பரிவர்த்தனை மேல்முறையீட்டு நடுவர் மன்றத்தில் தொழில்நுட்ப உறுப்பினர் பதவியை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தப் பதவி ரூ.2,25,000  ஊதியத்தில் மத்திய அரசின் செயலாளர் நிலையைக் கொண்டிருக்கும் அல்லது ஏழாவது ஊதியக் குழுவின்படி, 17-வது நிலையில் ஊதியம் வழங்குவதாக இருக்கும்.
சுகாதாரம் மற்றும் குடும்ப நலத்துறை அமைச்சகம்
ஒரு நாளில் செலுத்தப்பட்ட தடுப்பூசிகளின் எண்ணிக்கையில் இந்தியா சாதனை : 24 மணி நேரத்தில் 88.13 லட்சம் தடுப்பூசிகள்
கடந்த 24 மணி நேரத்தில் மட்டும் 88.13 லட்சத்திற்கும் அதிகமான தடுப்பூசிகளை இந்தியா செலுத்தியுள்ளது. இது ஒரு நாளில் இதுவரை எட்டியிராத அளவாகும். இதனையும் சேர்த்து, இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 55 கோடியைக் கடந்து குறிப்பிடத்தக்க சாதனையைப் படைத்துள்ளது. இன்று காலை 7 மணிக்கு கிடைத்த முதற்கட்ட தகவலின்படி, மொத்தம் 62,12,108 முகாம்களில் 55,47,30,609 தடுப்பூசிகள் போடப்பட்டுள்ளன.
நம் நாட்டில் இதுவரை மொத்தம் 3,14,48,754 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 36,830 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.51 சதவீதமாக உள்ளது.
கடந்த 24 மணி நேரத்தில் 25,166 பேர் புதிதாக தொற்றுக்கு ஆளாகியுள்ளனர்; 154 நாட்களில் இதுதான் மிகவும் குறைவு.
தொடர்ந்து 51 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,69,846 ஆக உள்ளது. இது, கடந்த 146 நாட்களில் மிகவும் குறைவாகும். இது, நாட்டின் மொத்த பாதிப்பில் 1.15 சதவீதம் மட்டுமே ஆகும்.
கடந்த 24 மணி நேரத்தில் 15,63,985 பரிசோதனைகளும், இந்தியாவில் இதுவரை மொத்தம் 49,66,29,524 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 1.98 சதவீதமாகவும், தினசரி தொற்று உறுதி விகிதம் 1.61 சதவீதமாகவும் இன்று பதிவாகியுள்ளது. தொடர்ந்து 22 நாட்களாக அன்றாட தொற்று உறுதி விழுக்காடு 3 சதவீதத்திற்குக் குறைவாகவும், 71 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1746570
(